CELEX: 31987R2331
Language: el
Date: 1987-07-31 00:00:00
Title: Κανονισμός (ΕΟΚ) αριθ. 2331/87 της Επιτροπής της 31ης Ιουλίου 1987 για τροποποίηση του κανονισμού (ΕΟΚ) αριθ. 3154/85 περί λεπτομερειών διοικητικής εφαρμογής των νομισματικών εξισωτικών ποσών

Avis juridique important

|

31987R2331

Κανονισμός (ΕΟΚ) αριθ. 2331/87 της Επιτροπής της 31ης Ιουλίου 1987 για τροποποίηση του κανονισμού (ΕΟΚ) αριθ. 3154/85 περί λεπτομερειών διοικητικής εφαρμογής των νομισματικών εξισωτικών ποσών  

Επίσημη Εφημερίδα αριθ. L 210 της 01/08/1987 σ. 0058 - 0058

***** ΚΑΝΟΝΙΣΜΟΣ (ΕΟΚ) αριθ. 2331/87 ΤΗΣ ΕΠΙΤΡΟΠΗΣ  της 31ης Ιουλίου 1987  για τροποποίηση του κανονισμού (ΕΟΚ) αριθ. 3154/85 περί λεπτομερειών διοικητικής εφαρμογής των νομισματικών εξισωτικών ποσών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 περί των νομισματικών εξισωτικών ποσών στον γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 12,  Εκτιμώντας:  ότι οι λεπτομέρειες διοικητικής εφαρμογής των νομισματικών εξισωτικών ποσών θεσπίσθηκαν από τον κανονισμό (ΕΟΚ) αριθ. 3154/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3826/86 (4)·  ότι το άρθρο 21 του κανονισμού (ΕΟΚ) αριθ. 3154/85 προβλέπει ότι δεν εφαρμόζεται κανένα εξισωτικό ποσό στα προϊόντα που αποτελούν αντικείμενο εργασιών εθνικής ή κοινοτικής επισιτιστικής βοήθειας· ότι, ωστόσο, καθορίστηκαν από τον κανονισμό (ΕΟΚ) αριθ. 2200/87 της Επιτροπής (5) νέες γενικές λεπτομέρειες συγκεντρώσεως στην Κοινότητα των προϊόντων που παρέχονται ως επισιτιστική βοήθεια και εφαρμόζονται από την 1η Ιουλίου 1987· ότι οι λεπτομέρειες αυτές συνεπάγονται την κανονική εφαρμογή του καθεστώτος των νομισματικών εξισωτικών ποσών στο νέο καθεστώς·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχειρίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 21 του κανονισμού (ΕΟΚ) αριθ. 3154/85 αντικαθίσταται από το ακόλουθο κείμενο:  «Άρθρο 21  1. Κανένα νομισματικό εξισωτικό ποσό δεν εφαρμόζεται στα προϊόντα που αποτελούν αντικείμενο των ενεργειών εθνικής επισιτιστικής βοήθειας:  α) στις ενδοκοινοτικές συναλλαγές και κατά την εξαγωγή προς τρίτες χώρες, έαν πρόκειται για προϊόντα που προέρχονται από τα αποθέματα παρεμβάσεως·  β) κατά την εξαγωγή τους προς τρίτες χώρες, εάν πρόκειται για προϊόντα που συγκεντρώνονται στην αγορά της Κοινότητος.  2. Δεν εισπράττεται νομισματικό εξισωτικό ποσό κατά τις εξαγωγές προς τρίτες χώρες, οι οποίες λαμβάνουν χώρα στα πλαίσια ενεργειών χορηγήσεως επισιτιστικής βοήθειας και πραγματοποιούνται από ανθρωπιστικές οργανώσεις που είναι εγκεκριμένες σύμφωνα με τη διαδικασία που προβλέπεται στο άρθρο 12 του κανονισμού (ΕΟΚ) αριθ. 1677/85.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1987.  Εντούτοις, ο παρών κανονισμός δεν εφαρμόζεται στις παραδόσεις σχετικά με τις οποίες ανοίχθηκε δημοπρασία πριν από τη θέση σε ισχύ του εν λόγω κανονισμού.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 310 της 21. 11. 1985, σ. 9.  (4) ΕΕ αριθ. L 371 της 31. 12. 1986, σ. 1.  (5) ΕΕ αριθ. L 204 της 25. 7. 1987, σ. 1.